text: উত্তর কাট্টলী বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড। উত্তর কাট্টলী, বিশ্ব কলোনি, ফিরোজশাহ, সাগরিকা এবং পাহাড়তলী এলাকার কিছু অংশ নিয়ে গঠিত এই ওয়ার্ডটিতে চট্টগ্রাম সিটি গেট, কৈবল্যধাম মন্দির এবং জহুর আহমেদ চৌধুরী ক্রিকেট স্টেডিয়ামের মতো গুরুত্বপূর্ণ স্থাপনার পাশাপাশি প্রায় ১৫০ টি কলকারখানা রয়েছে। ওয়ার্ডটিতে কৈবল্যধাম রেলস্টেশন ও ক্রিকেট স্টেডিয়াম রেলওয়ে স্টেশন নামে দুটি রেলস্টেশন আছে।
  
  আয়তন 
  উত্তর কাট্টলী ওয়ার্ডের আয়তন ৬.২২ বর্গ কিলোমিটার।
  
  জনসংখ্যার উপাত্ত 
  ২০১১ সালের আদমশুমারি অনুযায়ী উত্তর কাট্টলী ওয়ার্ডের মোট জনসংখ্যা ৪১,৬৮৫ জন। এর মধ্যে পুরুষ ২১,৭৩৪ জন এবং মহিলা ১৯,৯৫১ জন। মোট পরিবার ৯,১৪৭টি।
  
  অবস্থান ও সীমানা 
  চট্টগ্রাম সিটি কর্পোরেশনের উত্তর-পশ্চিমাংশে উত্তর কাট্টলী ওয়ার্ডের অবস্থান। এর দক্ষিণে ১১নং দক্ষিণ কাট্টলী ওয়ার্ড, পূর্বে ১২নং সরাইপাড়া ওয়ার্ড ও ৯নং উত্তর পাহাড়তলী ওয়ার্ড, উত্তরে সীতাকুণ্ড উপজেলার সলিমপুর ইউনিয়ন ও পশ্চিমে বঙ্গোপসাগর অবস্থিত।
  
  প্রশাসনিক কাঠামো 
  উত্তর কাট্টলী চট্টগ্রাম সিটি কর্পোরেশনের আওতাধীন ১০নং ওয়ার্ড। এ ওয়ার্ডের পূর্বাংশের প্রশাসনিক কার্যক্রম চট্টগ্রাম সিটি কর্পোরেশনের আকবর শাহ থানার আওতাধীন এবং পশ্চিমাংশ পাহাড়তলী থানার আওতাধীন। এটি ২৮১নং চট্টগ্রাম-৪ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
  সাগরিকা বিসিক শিল্প এলাকা
  উত্তর কাট্টলী
  পশ্চিম ফিরোজশাহ কলোনি
  প্রশান্তি আবাসিক এলাকা
  নতুন মনছুরাবাদ
  কর্নেল হাট সিডিএ আবাসিক এলাকা
  
  শিক্ষা ব্যবস্থা 
  ২০১১ সালের আদমশুমারি অনুযায়ী উত্তর কাট্টলী ওয়ার্ডের সাক্ষরতার হার ৭২.৫%। এ ওয়ার্ডে ২টি কলেজ, ১টি মাদ্রাসা, ২টি স্কুল এন্ড কলেজ, ৪টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
  
  শিক্ষা প্রতিষ্ঠান 
  কলেজ
   উত্তর কাট্টলী আলহাজ্ব মোস্তফা হাকিম বিশ্ববিদ্যালয় কলেজ
  চট্টগ্রাম সিটি কর্পোরেশন প্রিমিয়ার কলেজ 
  
  মাদ্রাসা
   কাট্টলী জাকেরুল উলুম ফাজিল মাদ্রাসা
  
  স্কুল এন্ড কলেজ
   কাট্টলী সিটি কর্পোরেশন বালিকা উচ্চ বিদ্যালয় ও কলেজ
  
  মাধ্যমিক বিদ্যালয়
   ইসলামী সমাজ কল্যাণ পরিষদ উচ্চ বিদ্যালয়
   উত্তর কাট্টলী আলহাজ্ব মোস্তফা হাকিম উচ্চ বিদ্যালয়
   একাডেমী ল্যাবরেটরী স্কুল
   কাট্টলী নুরুল হক চৌধুরী উচ্চ বিদ্যালয়
  
  প্রাথমিক বিদ্যালয়
  উত্তর কাট্টলী জয়তারা সরকারি প্রাথমিক বিদ্যালয়
  উত্তর কাট্টলী নুরুল হক চৌধুরী সরকারি প্রাথমিক বিদ্যালয়
  উত্তর কাট্টলী বিশ্বাসপাড়া সরকারি প্রাথমিক বিদ্যালয়
  উত্তর কাট্টলী হাজী দাউদ আহমদ সরকারি প্রাথমিক বিদ্যালয়
  পেয়ারী মোহন রেজিস্টার্ড বেসরকারি প্রাথমিক বিদ্যালয়
  
  দর্শনীয় স্থান 
   সমুদ্র সৈকত
  বাবুল দত্ত বাড়ি
  
  গুরুত্বপূর্ণ সড়ক 
  
   কৈবল্যধাম সড়ক
   কর্নেল জোনস সড়ক
   ঈশান মহাজন সড়ক 
   সাগরিকা সড়ক
  
  কৃতি ব্যক্তিত্ব 
   আমীর খসরু মাহমুদ চৌধুরী –– রাজনীতিবিদ, সাবেক বাণিজ্য মন্ত্রী।
  জহুর আহমেদ চৌধুরী –– রাজনীতিবিদ, সাবেক শ্রম, সমাজকল্যান, স্বাস্থ্য ও পরিবার পরিকল্পনা মন্ত্রী।
  মোহাম্মদ মনজুর আলম –– রাজনীতিবিদ, সাবেক চট্টগ্রাম সিটি কর্পোরেশন মেয়র।
  
  কাউন্সিলর
  
  জনপ্রতিনিধি
  
  আরও দেখুন 
   আকবর শাহ থানা
   পাহাড়তলী থানা
   চট্টগ্রাম সিটি কর্পোরেশন
   চট্টগ্রাম জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:চট্টগ্রাম সিটি কর্পোরেশনের ওয়ার্ড
title: উত্তর কাট্টলী ওয়ার্ড